[pic] | EVROPSKA KOMISIJA |

Bruselj, 21.12.2010

COM(2010) 765 konč.

2010/0369 (COD)

Predlog

UREDBE EVROPSKEGA PARLAMENTA IN SVETA

o razveljavitvi določenih zastarelih aktov Sveta

OBRAZLOŽITVENI MEMORANDUM

Številni akti, ki so bili sprejeti v zadnjih desetletjih, so brezpredmetni, vendar formalno še vedno veljajo. Zastareli so postali zaradi svoje začasne narave ali ker so njihovo vsebino povzeli poznejši akti. Številni akti, povezani s pristopom novih držav članic, so po pristopu teh držav postali zastareli. Evropski parlament, Svet in Komisija so se v medinstitucionalnem sporazumu o boljši pripravi zakonodaje dogovorili, da je treba pravo Skupnosti posodobiti in strniti z razveljavitvijo aktov, ki se ne uporabljajo več[1]. Akte, ki nimajo več nadaljnjega smotra, je zaradi izboljšanja preglednosti in gotovosti prava Unije treba umakniti iz ‚ acquis communautaire ‘.

Komisija je že večkrat, delno z običajnimi postopki za razveljavitev delno pa z razglasitvijo zadevnih aktov Komisije za zastarele, iz pravnega reda umaknila zastarelo zakonodajo. Komisija je določila tudi vrsto aktov Sveta, povezanih s skupno kmetijsko politiko, ki pa temeljijo na členu 207 Pogodbe (prejšnji člen 133) in so postali brezpredmetni, vendar uradno še veljajo. Komisija nima pristojnosti, da bi akte, ki jih je sprejel Svet, razglasila za zastarele. Zaradi pravne varnosti Komisija predlaga, da Svet akte, naštete v tem predlogu, razveljavi.

2010/0369 (COD)

Predlog

UREDBE EVROPSKEGA PARLAMENTA IN SVETA

o razveljavitvi določenih zastarelih aktov Sveta

EVROPSKI PARLAMENT IN SVET EVROPSKE UNIJE STA -

ob upoštevanju Pogodbe o delovanju Evropske unije in zlasti člena 207 Pogodbe,

ob upoštevanju predloga Evropske Komisije[2],

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora[3],

v skladu z rednim zakonodajnim postopkom[4],

ob upoštevanju naslednjega:

1. Izboljšanje preglednosti prava Unije je bistveni del strategije za boljše oblikovanje pravnih aktov, ki jo izvajajo institucije Unije. Zato je primerno iz veljavne zakonodaje umakniti tiste akte, ki nimajo več nobenega pravega učinka.

2. Naslednji akti, povezani s skupno trgovinsko politiko, so zastareli, vendar uradno še vedno v veljavi:

3. Uredba Sveta (EGS) št. 1471/88 z dne 16. maja 1988 o ureditvi uvoza sladkega krompirja in škroba iz manioke, ki sta namenjena za določene rabe in o spremembi Uredbe Sveta (EGS) št. 2658/87 o tarifni in statistični nomenklaturi ter o skupni carinski tarifi[5] je postala brezpredmetna, saj so njeno vsebino povzeli poznejši akti.

4. Uredba Sveta (EGS) št. 478/92 z dne 25. februarja 1992 o odprtju letne tarifne kvote Skupnosti za hrano za pse ali mačke, pripravljeno za prodajo na drobno pod oznako KN 23091011, in letne tarifne kvote Skupnosti za hrano za ribe pod oznako KN ex23099041, ki izvira in prihaja s Ferskih otokov[6], je bila namenjena odprtju tarifne kvote za leto 1992 in je zato postala brezpredmetna.

5. Uredba Sveta (EGS) št. 3125/92 z dne 26. oktobra 1992 o režimih, ki se uporabljajo za uvoz proizvodov iz ovčjega in kozjega mesa iz Bosne in Hercegovine, Hrvaške, Slovenije, Črne gore, Srbije in Nekdanje jugoslovanske republike Makedonije v Skupnost[7] je obravnavala začasne razmere in je zato postala brezpredmetna.

6. Uredba Sveta (ES) št. 2184/96 z dne 28. oktobra 1996 o uvozu riža, ki izvira in prihaja iz Egipta v Skupnost je bila namenjena znižanju carin, naloženih z mednarodnim sporazumom[8], ki ga je nato nadomestil nov sporazum, sklenjen z Egiptom, zato je ta uredba postala brezpredmetna.

7. Uredba Sveta (ES) št. 2398/96 z dne 12. decembra 1996 o odprtju tarifne kvote za meso puranov, ki izvira in prihaja iz Izraela, kakor je predvideno v Sporazumu o pridružitvi in Začasnem sporazumu med Evropsko skupnostjo in državo Izrael[9] je postala brezpredmetna, ker je temeljila na pridružitvenem sporazumu, podpisanim leta 1995, ki ga je nadomestil pridružitveni sporazum, ki je stopil v veljavo 1. januarja 2010 in uvaja nove tarifne kvote.

8. Uredba Sveta (ES) št. 1722/1999 z dne 29. julija 1999 o uvozu otrobov in drugih ostankov, dobljenih pri presejanju, mletju ali drugi obdelavi nekaterih žit s poreklom iz Alžirije, Maroka in Egipta, in o uvozu trde pšenice s poreklom iz Maroka[10] je postala brezpredmetna, ker je bila začasni instrument v obdobju pred začetkom veljave pridružitvenega sporazuma z Alžirijo, Marokom in Egiptom, ki je medtem že nastopilo.

9. Uredba Sveta (ES) št. 2798/1999 z dne 17. decembra o določitvi splošnih pravil za uvoz oljčnega olja s poreklom iz Tunizije za obdobje od 1. januarja do 31. decembra 2000 in razveljavitvi Uredbe (ES) št. 906/98[11] je uvedla ukrep, ki se je uporabljal le leta 2000 in je zato postala brezpredmetna.

10. Uredba Sveta (ES) št. 215/2000 z dne 24. januarja 2000 o obnovitvi ukrepov za leto 2000 iz Uredbe (ES) št. 1416/95 o uvedbe nekaterih koncesij za leto 1995 v obliki tarifnih kvot za nekatere predelane kmetijske proizvode[12] je krila le leto 2000 in je zato postala brezpredmetna.

11. Sklep Sveta 2004/910/ES z dne 26. aprila 2004 o sklenitvi sporazumov v obliki izmenjave pisem med Evropsko skupnostjo in na eni strani Barbadosom, Belizejem, Republiko Kongo, Republiko Fidži, Republiko Gvajano, Republiko Slonokoščena obala, Jamajko, Republiko Kenijo, Demokratično republiko Madagaskar, Republiko Malavi, Republiko Mauritius, Republiko Surinam, Svetim Krištofom in Nevisom, Kraljevino Svazi, Združeno republiko Tanzanijo, Republiko Trinidad in Tobago, Republiko Ugando, Republiko Zambijo in Republiko Zimbabve ter na drugi strani Republiko Indijo o zajamčenih cenah za sladkorni trs v dobavnih obdobjih 2003/2004 in 2004/2005[13] je bil začasen in je zato postal brezpredmeten.

12. Uredba Sveta (ES) št. 1923/2004 z dne 25. oktobra 2004 o določitvi nekaterih koncesij za Švicarsko konfederacijo v obliki tarifnih kvot Skupnosti za nekatere predelane kmetijske proizvode[14] je uvedla ukrep, ki se je uporabljal od 1. maja do 31. decembra 2004 in je zato postala brezpredmetna.

13. Sklep Sveta 2007/317/ES z dne 16. aprila 2007 o stališču, ki naj bo v imenu Skupnosti sprejeto v Mednarodnem svetu za žita v zvezi s podaljšanjem Konvencije o trgovanju z žiti iz leta 1995[15] je postal brezpredmeten, ker je njegovo vsebino povzel sledeči akt.

14. Naslednji akti, ki zadevajo določene države, so postali brezpredmetni zaradi vstopa teh držav v Evropsko unijo:

15. Sklep Sveta 98/658/ES z dne 24. septembra 1998 o sklenitvi Dodatnega protokola k Začasnemu sporazumu o trgovini in trgovinskih zadevah med Evropsko gospodarsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Slovenijo na drugi strani ter k Evropskemu sporazumu med Evropskimi skupnostmi in njihovimi državami članicami na eni strani in Republiko Slovenijo na drugi strani[16].

16. Uredba Sveta (ES) št. 278/2003 z dne 6. februarja 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Poljske[17].

17. Uredba Sveta (ES) št. 999/2003 z dne 2. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Madžarske ter izvoza nekaterih predelanih kmetijskih proizvodov na Madžarsko[18].

18. Uredba Sveta (ES) št. 1039/2003 z dne 2. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Estonije ter izvoza nekaterih predelanih kmetijskih proizvodov v Estonijo[19].

19. Uredba Sveta (ES) št. 1086/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Slovenije ter izvoza nekaterih predelanih kmetijskih proizvodov v Slovenijo[20].

20. Uredba Sveta (ES) št. 1087/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Latvije in izvoza nekaterih predelanih kmetijskih proizvodov v Latvijo[21].

21. Uredba Sveta (ES) št. 1088/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Litve in izvoza nekaterih predelanih kmetijskih proizvodov v Litvo[22].

22. Uredba Sveta (ES) št. 1089/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Slovaške republike in izvoza nekaterih predelanih kmetijskih proizvodov v Slovaško republiko[23].

23. Uredba Sveta (ES) št. 1090/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Češke republike ter izvoza nekaterih predelanih kmetijskih proizvodov v Češko republiko[24].

24. Zaradi pravne varnosti in jasnosti je treba zastarele uredbe razveljaviti –

SPREJELA NASLEDNJO UREDBO:

Člen 1

Uredbe (EGS) št. 1471/88, (EGS) št. 478/92, (EGS) št. 3125/92, (ES) št. 2184/96, (ES) št. 2398/96, (ES) št. 1722/1999, (ES) št. 2798/1999, (ES) št. 215/2000, (ES) št. 278/2003, (ES) št. 999/2003, (ES) št. 1039/2003, (ES) št. 1086/2003, (ES) št. 1087/2003, (ES) št. 1088/2003, (ES) št. 1089/2003, (ES) št. 1090/2003, (ES) št. 1923/2004 in Odločbe 98/658/ES, 2004/910/ES, 2007/317/ES se razveljavijo.

Člen 2

Ta uredba začne veljati tretji dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V […],

Za Evropski parlament Za Svet

Predsednik Predsednik

[1] UL C 321, 31.12.2003, str. 1.

[2] UL C […], […], str. […].

[3] UL C […], […], str. […].

[4] UL C […], […], str. […].

[5] UL L 134, 31.5.1988, str. 1.

[6] UL L 55, 29.2.1992, str. 2.

[7] UL L 313, 30.10.1992, str. 3.

[8] UL L 292, 15.11.1996, str. 1.

[9] UL L 327, 18.12.1996, str. 7.

[10] UL L 203, 3.8.1999, str. 16.

[11] UL L 340, 31.12.1999, str. 1.

[12] UL L 24, 29.1.2000, str. 9.

[13] UL L 391 31.12.2004, str. 1.

[14] UL L 331, 5.11.2004, str. 9.

[15] UL L 119, 9.5.2007, str. 30.

[16] UL L 314, 24.11.1998, str. 6.

[17] UL L 42, 15.2.2003, str. 1.

[18] UL L 146, 13.6.2003, str. 10.

[19] UL L 151, 19.6.2003, str. 1.

[20] UL L 163, 1.7.2003, str. 1.

[21] UL L 163, 1.7.2003, str. 19.

[22] UL L 163, 1.7.2003, str. 38.

[23] UL L 163, 1.7.2003, str. 56.

[24] UL L 163, 1.7.2003, str. 73.